《柬袁磢秋同年时初授芜湖关道》
清代·许景澄

十年台妙最知名，今日欣看直指行。天下军输缗算重，大江锁钥雅歌清。

徙戎深念烦江统，谕蜀风流羡马卿。缄取相思驰万里，汉家帛雁正南征。

作者简介：（1845—1900）清浙江嘉兴人，原名癸身，字竹筠。同治七年进士。授编修。光绪间先后充出使法、德、意、荷、奥、比六国及俄、德、奥、荷四国大臣。官至吏部左侍郎。力主镇压义和团，反对围攻使馆和对外宣战。与袁昶同被杀。后追谥文肃。有《许文肃公遗稿》、《许文肃公外集》、《出使函稿》。